钦定古今图书集成/理学汇编/经籍典/第128卷 > 《作周恭先作周孚先》前人
## 钦定古今图书集成/理学汇编/经籍典/第128卷 > 《作周恭先作周孚先》前人

周之将兴，必有继天之王，建都邑，立藩辅，以定天命，

世世垂拱仰成。虽有中主辅弱而不至于乱。故曰：“孺
子来相宅，其大惇典。”商献民乱，为四方新辟，作《周恭
先》。予旦以多才，越御事，笃前人，成烈答其师，作《周孚》
先国之所恃者，法与人也。《诗》曰：“虽无老成人，尚有典
刑。”故周公以谓惇典而用贤，可以定国。后之言恭者
必稽焉。傅说有言：“事不师古，以克永世，匪说攸闻。今
不师古，后不师今。”故周公以谓“我当与卿大夫士笃
前人成烈，以答众心。”则后之言信者必师焉。夫以成
王之贤，周公之圣，其所以为后世先“者，不过于恭与
信而已。《诗》曰：‘自古在昔，先民有作，温恭朝夕，执事有
恪’。”闵马父曰：“古之称恭者，曰自古，曰在昔，曰先民，其
严如是。愚以自知恭之大者。盖尧之允恭，孔子之温
恭，非独恭世子之恭、楚共王之恭也。成王以是为后
世先也，不亦宜乎！‘大有上吉，履信思乎顺，又以尚贤
也。是以自天祐之，吉无不利’。”又曰：“自古皆有死，民无
信不立。”信之为德也，重于兵而急于食，周公以是为
后世先也，不亦宜乎。